སྐྱ་འགོའི་གཞི་བདག་གི་བསང་མཆོད་དག་བྱེད་
མཆོད་ཡོན་བཞུགས།
༄༅། ། ཨོཾ་སྭ་སྟི། དཀར་གསུམ་ཕྱེ་མར་སོགས་ཀྱི་བསང་རྒྱ་ཆེར་བཏང་ལ་ལྟའི་ང་རྒྱལ་གྱིས་བྱིན་
གྱིས་བརླབས་ལ་འདི་སྐད་དོ། ། ཧྲཱིཿ སྣང་སྟོང་དབྱེར་མེད་བདེ་ཆེན་རིག་པའི་འཕྲུལ། ། དབང་
ཆེན་ཁྲོ་བོའི་རྒྱལ་པོར་གསལ་བ་ཡི། ། ཐུགས་སྲོག་འོད་ཟེར་ཀྱོ་བས་སྲིད་ཞི་ཡི། ། མགྲོན་
ཀུན་སྐད་ཅིག་མདུན་དུ་སྤྱན་དྲངས་གྱུར། ། ཀྱཻ་ཆོས་ཀུན་དོན་དམ་མཚན་མའི་སྤྲོས་བྲལ་
ཡང་། ། མ་དག་སེམས་ཀྱི་རང་མདངས་སྒྱུ་མ་བཞིན། ། མི་སྡུག་དྲེགས་པའི་གཟུགས་ཅན་
སྣང་སྲིད་ཀྱི། ། མི་མིན་སྡེ་བརྒྱད་ཡུལ་ལྷའི་ཚོགས་སྤྱི་དང་། ། ཁྱད་པར་ལྷུན་སྟུག་མཛེས་
བརྗིད་རི་བོ་ལ། ། བརྟེན་བཅས་དྲག་རྩལ་སྟོབས་ལྡན་དགྲ་ལྷ་ཆེ། ། དཔའ་བོ་བདུད་འདུལ་
སྟག་གདོང་མཐོན་ཆེན་རྩལ། ། གཞན་ཡང་དམུ་སྲས་རྩེ་རྒྱལ་འདོད་དགུའི་བདག ། ལྷ་
རི་དཔལ་དར་དུང་གི་ཐོད་ཅན་སོགས། ། རང་རང་ཡུམ་སྲས་བཀའ་འཁོཪ་འབུམ་སྡེཪ་
བཅས། ། དམ་ཚིག་དབང་གིས་མ་ཐོགས་འདིར་གཤེགས་ལ། ། བཀོད་མཛེས་རྨད་བྱུང་
55

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
གདན་ཁྲིར་ཏིཥྛནྟུ། ། དམིགས་མེད་སྟོང་གསལ་སྒྱུ་མ་ཆེན་པོའི་ཀློང་། ། སྤྲིན་བྲལ་མཁའ་
ལ་དབང་བོའི་གཞུ་རིས་བཞིན། ། སྔགས་རྒྱ་ཏིང་འཛིན་རོལ་པའི་རྟེན་འབྲེལ་ལས། ། སྣ་
ཚོགས་མཁོ་དགུའི་གཟིགས་མོ་ཅི་ཡང་བཀྲ། ། ཉེར་སྤྱོད་འདོད་ཡོན་ཁང་བཟང་མལ་ཆ་
དང་། ། སྣ་ཚོགས་བཞོན་པ་བང་མཛོད་སྟོང་གསུམ་གང་། །དཀར་དམར་འབྲང་རྒྱས་བ་
ལྀ་ཆེར་སྤུངས་པས། ། ས་འཛིན་དབང་བོའི་ཁེངས་པ་ཐུང་ངུར་བྱེད། ། ཛ་གད་འོ་ཕུད་
རྒྱ་ཇའི་གསེར་སྐྱེམས་རྒྱུན། ། རོ་བརྒྱའི་དཔལ་ལྡན་གངྒཱའི་རྗེས་སུ་འགྲོ། ། རང་བསྲུང་རྡོ་
རྗེའི་ཁྲབ་རྨོག་རྫ་ལྟར་བསྙིལ། ། དགྲ་འཇོམས་རྣོ་ངར་མཚོན་ཆ་བྲག་ལྟར་གཟེངས། ། སྣ་
ཚོགས་སྲོག་ཆགས་རྔམ་བརྗིད་འཛིན་མར་ཁྱབ། ། ཡུལ་བདག་དགྲ་ལྷ་དགྱེས་པའི་རྟེན་
དུ་འབུལ། ། ཁྱད་པར་ཡེ་ཤེས་རང་སྣང་རཾ་ཡིག་ལས། ། གསེར་སྦྱངས་མདངས་ལྡན་བྱིན་
ཟའི་ཕུང་བོ་ལ། ། ཙན་དན་ཨ་ཀར་སྤཤུག་སྟག་པ་སོགས། ། ལྷ་ཤིང་སྨན་སྤོས་འབྲུ་བཅུད་
འབུམ་བསྲེགས་པའི། ། དུད་སྤྲིན་དུང་གི་འཁྲི་ཤིང་གཡོ་འདྲ་བ། ། ཚིག་མདའི་ལམ་ཡང་
ཁྱབ་པར་དཀྲིགས་པ་ཡིས། ། མཐུ་ལྡན་ཡུལ་སྐྱོང་འཁོར་བཅས་མཆོད་བགྱིད་ན། ། རྨོངས་
པའི་དབང་གིས་ཐུགས་དང་འགལ་བའི་ལས། ། ཅི་བགྱིས་དམིགས་མེད་དབྱིངས་སུ་བཟོད་
བཞེས་ལ། ། དགྱེས་འཛུམ་ཟླ་ཞལ་རྟག་ཏུ་ངོམ་པར་མཛོད། ། བསྭོ་གངས་རིའི་མདོག་ལྡན་
གཡུ་ཁྲབ་དར་བེར་གསོལ། ། མདུང་དར་བུམ་འཛིན་འཁོར་གསུམ་སྐེད་ལ་བསྐོར། ། དུང་
རྟ་གཡུ་རྔོག་བཞོན་ནས་འཛམ་གླིང་མྱུལ། ། སྟག་གདོང་མཐོན་ཆེན་དཔའ་བོ་འཁོར་
བཅས་བསྟོད། ། དམུ་སྲས་རྩེ་བརྒྱ་ཁྲོ་འཛུམ་དམར་སྔོན་མདངས། ། བ་དན་སྦྲུལ་ཐོགས་
མགྱོགས་འགྲོ་རག་པ་ཆིབས། ། དམུ་བདུད་གདེངས་ཅན་ཁྲི་ཕྲག་དབུས་ན་འགྱིང་། ། ཟས་
ནོར་གཡང་གི་དགའ་ཆར་འབེབས་ལ་བསྟོད། ། ལྷ་རི་དཔལ་དར་དཀར་ལ་དམར་བའི་
མདོག ། ཟ་འོག་རྒྱལ་མཚན་གློག་གི་ཞགས་པ་འཆང་། ། རྟ་དཀར་འབྲོང་གཡག་ཁམ་པ་
མ་ངེས་ཞོན། ། ཆོས་ལྡན་བྱ་ར་བགྱིད་པའི་ལྷ་ཁྱོད་བསྟོད། ། ལྷ་གཉན་དྲེགས་པའི་དབང་བོ་
འཁོར་བཅས་རྣམས། ། སྔོན་ཚེ་རིག་འཛིན་ཆེན་པོ་སམྦྷ་ཝ། ། བུདྡྷ་རྡོ་རྗེ་ཁྲག་འཐུང་དཔའ་
56

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
བོ་ཡི། ། དམ་ཚིག་རྡོ་རྗེའི་རྒྱ་ལས་མ་འདའ་བར། ། ས་གསུམ་འགྲོ་བའི་ཕན་བདེའི་གཞི་
གཅིག་པུ། ། དགེ་ལྡན་རིང་ལུགས་བུ་བཞིན་གཡེལ་མེད་སྐྱོངས། ། བསྟན་འཛིན་སྐྱེས་
མཆོག་ཡོངས་ཀྱི་སྐུ་ཚེ་སྤེལ། ། དགེ་འདུན་འདུས་ཚོགས་མཐའ་དག་རྟག་པར་སྲུངས། །
མཐའ་དབུས་ཡུལ་གྲུ་ཀུན་ཏུ་མི་ཤིས་པའི། ། རྒུད་ཚོགས་ཉེར་ཞི་བདེ་སྐྱིད་ཁྱབ་པར་
མཛོད། ། བྱེ་བྲག་སྐྱབས་གསོལ་ལྗོངས་འདིའི་མི་ཕྱུགས་ལ། ། ཉིན་མཚན་དུས་དྲུག་བྱ་
ར་མེལ་ཚེ་མཛོད། ། མི་ཕྱུགས་ནད་ཡམས་མུག་མཚོན་བྱད་ཕུར་སོགས། ། མི་འདོད་བར་
ཆད་རྐྱེན་ངན་མུན་སྟུག་ཀུན། ། མཐུ་སྟོབས་ཉི་མ་འབར་བའི་འོད་རྣོན་གྱིས། ། རྨེག་མེད་
ཕ་མཐར་སྐྲོད་པའི་འཕྲིན་ལས་མཛོད། ། མ་རྨད་ལེགས་བྱས་ཀུན་དགའི་སྐྱེད་ཚལ་དུ། །
ཡ་རབས་རིགས་རྒྱུད་པདྨོ་གཞོན་ནུའི་ཕྲེང་། ། ཚེ་དཔལ་ལེགས་ཚོགས་འདབ་སྟོང་གྲོལ་
བའི་སྦུབས། ། རྣམ་དཀར་དགེ་བཅུའི་བཅུད་ཀྱིས་གཏམས་པར་མཛོད། ། ཟས་ནོར་ལོངས་
སྤྱོད་རྣམ་ཐོས་བུ་ལ་འགྲན། ། སྙན་གྲགས་རླུང་རྟའི་བ་དན་དགུང་དང་མཉམ། ། ནག་
ཕྱོགས་མི་བསྲུན་ཡོངས་ཀྱི་མཐུ་དང་དཔུང་། ། དབང་དྲག་ལས་ཀྱིས་ཐལ་བར་རློག་པར་
མཛོད། ། ཡིད་སྲུབས་མུན་པའི་དགྲ་རུ་མངོན་ཤར་བའི། ། ལྷ་སྲུང་དགྱེས་ཞལ་ཟླ་བ་གསར་
བའི་འོད། ། རིས་མེད་བརྟན་གཡོའི་ཆུ་མཚོར་ཞུགས་པ་ལས། ། བདེ་སྐྱིད་འཛུམ་རླབས་
གཡས་སུ་འཁྱིལ་བར་མཛོད། ། མདོར་ན་ཆོས་སྲིད་བསམ་པའི་རེ་བ་ཀུན། ། གེགས་མེད་
ལྷུན་གྱིས་གྲུབ་པའི་རྟ་ལྗང་ཅན། ། སྡེ་བཞིའི་འོད་ཀྱི་ཁོར་ཡུག་འབུམ་བཀྲ་བ། ། མི་ནུབ་
རྟག་པར་འཆར་བའི་འཕྲིན་ལས་མཛོད། ། ཅེས་ལྡང་ཁོག་གི་གཞི་བདག་རྣམས་ཀྱི་བསང་མཆོད་འདི་
ནི་དད་ལྡན་སྦྱིན་བདག་བཀྲ་ཤིས་དར་རྒྱས་སོགས་སྐྱ་འགོའི་སྡེ་སྤྱི་ནས་བསྐུལ་ངོར། ༧ གྲུབ་དབང་ཀིརྟིའི་སྐྱེ་
བར་འབོད་པའི་ཕྱོགས་མྱུལ་གྱི་བཙུན་གཟུགས་བློ་བཟང་འཕྲིན་ལས་ཀྱིས་སུག་བྲིས་སུ་བགྱིས་པ་ཛ་ཡནྟུ།
57

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།